Na temelju članka 10. Stavka 1. Zakona o plaćama u lokalnoj i područnoj (regionalnoj) samoupravi (“Narodne novine” broj 28/10), članka 18. Statuta Općine Babina Greda ("Službeni vjesnik Vukovarsko - srijemska županija" broj 11/09, 04/13, 03/14, 01/18, 13/18, 27/18 - pročišćeni tekst, 21A/19, 03/20 i 04/21) Općinsko vijeće Općine Babina Greda na prijedlog Općinskog načelnika, na 06. sjednici održanoj dana 28. studenog 2021. godine, donijelo je

**ODLUKU**

o koeficijentima za obračun plaće službenika i

namještenika Općine Babina Greda

Članak 1.

Ovom Odlukom određuju se koeficijenti za obračun plaće službenika i namještenika u Jedinstvenom upravnom odjelu Općine Babina Greda.

Članak 2.

Riječi i pojmovi koji se koriste u ovoj Odluci, a koji imaju rodno značenje, bez obzira jesu li korišteni u muškom ili ženskom rodu odnose se jednako na muški i ženski rod.

Članak 3.

Plaću službenika i namještenika u Jedinstvenom upravnom odjelu Općine Babina Greda čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

Članak 4.

Koeficijenti za obračun plaće službenika i namještenika iz članka 1. ove Odluke određuju se kako slijedi:

|  |  |  |  |  |
| --- | --- | --- | --- | --- |
| **R.br.** | **NAZIV RADNOG MJESTA** | **Kategorija/ potkategorija/razina** | **Klasifikacijski rang** | **Koeficijent** |
| 1. | Pročelnik | I./glavni rukovoditelj/- | 1. | 2,05 |
| 2. | Viši stručni suradnik za opće poslove | II./viši stručni suradnik/- | 6. | 1,55 |
| 3. | Referent za administrativne poslove | III./referent/- | 11. | 1,45 |
| 4. | Referent za financijsko-računovodstvene poslove | III./referent/- | 11. | 1,45 |
| 5. | Referent – koordinator projekta ZAŽELI | III./referent/- | 11. | 1,30 |
| 6. | Referent - komunalno-poljoprivredni redar | III./referent/- | 11. | 1,15 |
| 7. | Namještenik II. potkategorije | IV./namještenik II.potkategorije/1 | 11. | 1,10 |
| 8. | Namještenik II.  potkategorije | IV./namještenik II.potkategorije/2 | 13. | 1,00 |

Članak 5.

Plaća službenika i namještenika se utvrđuje umnoškom koeficijenata utvrđenih u članku 2. ove odluke i osnovice koju određuje općinski načelnik, uvećana za 0,5 % za svaku godinu rada.

Članak 6.

Ova Odluka stupa na snagu osmog (8) dana od dana objave u Službenom vjesniku Vukovarsko – srijemske županije, a primjenjuje se od 01.01.2022. godine.

Danom stupanja na snagu ove odluke prestaje važiti Odluka o koeficijentima za obračun plaće službenika i namještenika Općine Babina Greda (“Sl. Vjesnik Vukovarsko - srijemske županije” 08/20 i 12/20).

Predsjednik općinskog vijeća

\_\_\_\_\_\_\_\_\_\_\_\_\_\_\_\_\_\_\_\_\_

Tomo Đaković

KLASA: 120-01/21-10/1

URBROJ: 2212/02-01/21-01-1

Babina Greda, 28. studenog 2021. godine